NUSƆSRƆ̃ 52
Yehowa Ƒe Aʋakɔ Dziŋɔ La
Siria-fia Ben-Hadad hoa aʋa ɖe Israel-viwo ŋu edziedzi. Gake nyagblɔɖila Elisa gblɔnɛ na Israel-fia la, si wɔnɛ be metea ŋu va dzea wo dzi o. Eya ta Ben-Hadad ɖoe be yealé Elisa sesẽe adzoe. Ese be Elisa le Dotan dua me, eya ta edɔ Siria-ʋakɔa be woalée vɛ.
Siria-ʋakɔa va Dotan le zã me. Esi ŋu ke la, Elisa fe subɔvi la do go eye wòkpɔ be aʋakɔ gã aɖe fo xlã dua. Vɔvɔ̃ ɖoe eye wòdo ɣli gblɔ be: ‘Aléle, Elisa nu kae míawɔ?’ Elisa gblɔ nɛ be: ‘Ame siwo le mía dzi la sɔ gbɔ wu ame siwo le wo dzi.’ Enumake, Yehowa na Elisa fe subɔvi la kpɔ be sɔwo kple dzotasiaɖamwo yɔ to siwo katã fo xlã wo la dzi taŋtaŋ.
Esi Siria-ʋakɔa dze agbagba be yewoalé Elisa la, edo gbe ɖa be: ‘Yehowa, meɖe kuku na wofe ŋkuwo nagbã.’ Ewɔ nublanui be asrafoawo nɔ nu kpɔm gake womeganya afi si tututu wole o. Elisa gblɔ na wo be: ‘Menye du lae nye esia o. Mikplɔm ɖo ne makplɔ mi yi ame si dim miele la gbɔ.’ Wodze Elisa yome yi keke Samaria, afi si Israel-fia la le.
Esi Siriatɔwo va nya afi si wole la, etsi megbe akpa. Israel-fia la bia Elisa be: ‘Mawu woa?’ Ðe Elisa kpɔe be mɔnukpɔkpɔe wònye na ye be yeaɖo etefe na ame siwo di be yewoatu nu kpli ye la? Kpao. Elisa gblɔ be: ‘Mègawu wo o. Na nuɖuɖu wo eye nàna woatrɔ adzo.’ Eya ta fia la ɖo kplɔ̃ gã aɖe na wo eye emegbe edo mɔ wo.
“Kakaɖedzi sia le mía si le eya amea me be, nu sia nu si míabia wòawɔ ɖeka kple efe lɔlɔ̃nu la, aɖo to mí.”—1 Yohanes 5:14
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn